CELEX: 32015D1213
Language: lt
Date: 1437523200000
Title: 2015 m. liepos 22 d. Komisijos įgyvendinimo sprendimas (ES) 2015/1213, kuriuo leidžiama išplėsti paprastojo saldymedžio Glycyrrhiza glabra L. flavonoidų kaip naujos maisto sudedamosios dalies paskirtį pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2015) 4968)

24.7.2015   
            
            
               LT
            
            
               Europos Sąjungos oficialusis leidinys
            
            
               L 196/19
            
         KOMISIJOS ĮGYVENDINIMO SPRENDIMAS (ES) 2015/1213
   2015 m. liepos 22 d.
   kuriuo leidžiama išplėsti paprastojo saldymedžio Glycyrrhiza glabra L. flavonoidų kaip naujos maisto sudedamosios dalies paskirtį pagal Europos Parlamento ir Tarybos reglamentą (EB) Nr. 258/97
   
      
         (pranešta dokumentu Nr. C(2015) 4968)
      
   
   (Tekstas autentiškas tik olandų ir prancūzų kalbomis)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               Komisijos įgyvendinimo sprendimu 2011/761/ES (2) buvo nustatyta paprastojo saldymedžio Glycyrrhiza glabra L. flavonoidų specifikacija ir leista juos pateikti rinkai keliuose maisto produktuose neviršijant tam tikrų didžiausių leidžiamų kiekių;
            
         
               (2)
            
            
               2014 m. kovo 19 d. bendrovė „Kaneka Pharma Europe NV“ kompetentingoms Belgijos institucijoms pateikė prašymą leisti išplėsti paprastojo saldymedžio Glycyrrhiza glabra L. flavonoidų kaip naujos maisto sudedamosios dalies paskirtį;
            
         
               (3)
            
            
               2014 m. rugpjūčio 6 d. kompetentinga Belgijos maisto kontrolės tarnyba pateikė pirminio vertinimo ataskaitą. Toje ataskaitoje padaryta išvada, kad paprastojo saldymedžio Glycyrrhiza glabra L. flavonoidų paskirties išplėtimas atitinka Reglamento (EB) Nr. 258/97 3 straipsnio 1 dalyje nustatytus naujų maisto produktų kriterijus;
            
         
               (4)
            
            
               2014 m. rugsėjo 22 d. Komisija išsiuntė pirminio vertinimo ataskaitą kitoms valstybėms narėms;
            
         
               (5)
            
            
               per 60 dienų laikotarpį, numatytą Reglamento (EB) Nr. 258/97 6 straipsnio 4 dalies pirmoje pastraipoje, buvo pareikšti pagrįsti prieštaravimai. Pareiškėjui pateikus papildomų paaiškinimų, valstybėms narėms ir Komisijai susirūpinimą kėlusių aspektų nebeliko;
            
         
               (6)
            
            
               Komisijos direktyvoje 1999/21/EB (3) nustatyti specialios medicininės paskirties dietiniams maisto produktams taikomi reikalavimai. Komisijos direktyvoje 96/8/EB (4) nustatyti maisto produktams, skirtiems sumažinto energijos kiekio dietoms svoriui mažinti, taikomi reikalavimai. paprastojo saldymedžio Glycyrrhiza glabra L. flavonoidus turėtų būti leidžiama naudoti nepažeidžiant tuose teisės aktuose nustatytų reikalavimų;
            
         
               (7)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   I priede nurodytus paprastojo saldymedžio Glycyrrhiza glabra L. flavonoidus (toliau – glavonoidas) galima pateikti Sąjungos rinkai kaip naują maisto sudedamąją dalį, skirtą naudoti II priede išvardytoms paskirtims, nepažeidžiant Direktyvos 96/8/EB ir Direktyvos 1999/21/EB nuostatų.
   Pats glavonoidas negali būti parduodamas galutiniam vartotojui.
   2 straipsnis
   1.   Ženklinant maisto produktus, kurių sudėtyje yra glavonoido, kurį leidžiama naudoti šiuo sprendimu, rašomas jo pavadinimas „paprastojo saldymedžio Glycyrrhiza glabra L. flavonoidai“.
   2.   Ženklinant maisto produktus, kuriuose pridėta produkto kaip naujos maisto sudedamosios dalies, turi būti užrašas, nurodantis, kad:
   
               a)
            
            
               produkto neturėtų vartoti nėščios ir žindančios moterys, vaikai ir jauni paaugliai, taip pat
            
         
               b)
            
            
               receptinius vaistus vartojantys žmonės turėtų produktą vartoti tik prižiūrimi gydytojo;
            
         
               c)
            
            
               per parą turėtų būti suvartojama ne daugiau kaip 120 mg glavonoido.
            
         3.   Glavonoido kiekis gatavame produkte nurodomas ženklinant maisto produktą, kurio sudėtyje yra šios medžiagos.
   4.   Gėrimai, kurių sudėtyje yra glavonoido, tiekiami galutiniam vartotojui tik vienos porcijos pakuotėmis.
   3 straipsnis
   Šis sprendimas skirtas bendrovei „Kaneka Pharma Europe NV“ (Triomflaan 173, 1160 Brussels, Belgija).
   
      Priimta Briuselyje 2015 m. liepos 22 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  2011 m. lapkričio 24 d. Komisijos įgyvendinimo sprendimas 2011/761/ES, kuriuo leidžiama pateikti rinkai flavonoidus iš Glycyrrhiza glabra L. kaip naują maisto komponentą pagal Europos Parlamento ir Tarybos reglamentą (EB) Nr. 258/97 (OL L 313, 2011 11 26, p. 37).
   
      (3)  1999 m. kovo 25 d. Komisijos direktyva 1999/21/EB dėl specialios medicininės paskirties dietinių maisto produktų (OL L 91, 1999 4 7, p. 29).
   
      (4)  1996 m. vasario 26 d. Komisijos direktyva 96/8/EB dėl maisto produktų, skirtų sumažinto energijos kiekio dietoms svoriui mažinti (OL L 55, 1996 3 6, p. 22).
   
      I PRIEDAS
      
         GLAVONOIDO SPECIFIKACIJOS
      
      
         Aprašymas
      
      Glavonoidas yra ekstraktas, gaunamas iš Glycyrrhiza glabra šaknų ar šakniastiebių ekstrahuojant etanoliu ir vėliau ekstrahuojant šį etanolio ekstraktą vidutinio ilgio grandinės trigliceridais. Tai yra tamsiai rudas skystis, kurio sudėtyje yra 2,5–3,5 % glabridino.
      
         Specifikacijos
      
      
                  Parametras
               
               
                   
               
            
                  Drėgmė
               
               
                  mažiau kaip 0,5 %
               
            
                  Pelenai
               
               
                  mažiau kaip 0,1 %
               
            
                  Peroksidų skaičius
               
               
                  mažiau kaip 0,5 meq/kg
               
            
                  Glabridinas
               
               
                  2,5–3,5 % riebalų
               
            
                  Glicirizino rūgštis
               
               
                  mažiau kaip 0,005 %
               
            
                  Riebalai, įskaitant polifenolio tipo medžiagas
               
               
                  Ne mažiau kaip 99 %
               
            
                  Baltymai
               
               
                  mažiau kaip 0,1 %
               
            
                  Angliavandeniai
               
               
                  Neaptinkama
               
            
   
      II PRIEDAS
      
         LEIDŽIAMAS GLAVONOIDO NAUDOJIMAS
      
      
                  Maisto produktų kategorija
               
               
                  Didžiausias leidžiamas glavonoido kiekis
               
            
                  Maisto produktai, skirti vartoti laikantis sumažinto energijos kiekio dietų, kurių paskirtis – sumažinti svorį (tik produktai, skirti pakeisti visą kasdienę mitybą)
               
               
                  120 mg per parą
               
            
                  Specialiosios medicininės paskirties maisto produktai
               
               
                  120 mg per parą